Harley Street

Harley Street er ei gate i strøket Marylebone i bydelen Westminster i London. Den går fra Oxford Street ved Cavendish Square nordover til Marylebone Road nær Regent's Park. Gata ble anlagt i 1729 og oppkalt etter Edward Harley, 2. jarl av Oxford. Gata er kjent for sine mange privatpraktiserende leger, tannleger og private klinikker – og Harley Street er nærmest et synonym for privat helsevesen i Storbritannia. Harley Street hevder å ha den største konsentrasjonen av medisinsk ekspertise i verden.

Harley Streets første helseforetak var kvakksalveren John St John Longs klinikk for velhavende kvinner, som åpna i 1828. Utover på 1800-tallet vokste tallet på leger o.l. med venterom og mottakelse i første etasje og bolig i andre. Veksten har vært sterk gjennom hele 1900-tallet, og i dag regner en med at mer enn 3000 personer er sysselsatt i ulike helsetjenester i Harley Street.

Londons gater og plasser
City of Westminster